જો તેમાં સાતત્યતા જાળવી રાખી શકો તો રોજ બે કલાક વહેલા ઊઠવાની અને જાગતાપણાનાં ચાર વર્ષ વધુ મેળવવાનો બેધડક વિચાર કરો. પરફેક્ટ. કારણ કે આમ પણ એક કલાક વહેલા ઊઠવાનું એટલે એક કલાક વહેલા સૂઇ જવું જોઇએ, હા, વૈશ્વિક સ્પર્ધાના આ યુગમાં કામો વધી રહ્યાં છે, તે પૂરાં કરવાનો સપાટો અથવા ગતિ વધારવી પડી રહી છે, આવા સમયે શારીરિક અને માનસિક સંતુલન વ્યવસ્થિત જાળવી રાખવાનું બહુ મહત્ત્વનું બની ગયું છે અને તે માટે કમસેકમ છ અને મહત્તમ આઠ કલાકની શાંત ઊંઘ અત્યંત આવશ્યક છે.